Document ID: 32008D0788

KOMISIJAS LĒMUMS
(2008. gada 3. oktobris),
ar ko nosaka brīvprātīgās modulācijas piemērošanas rezultātā iegūtās neto summas Portugālē 2009.-2012. kalendārajam gadam
(izziņots ar dokumenta numuru K(2008) 5533)
(Autentisks ir tikai teksts portugāļu valodā)
(2008/788/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 2007. gada 27. marta Regulu (EK) Nr. 378/2007, ar ko paredz noteikumus par brīvprātīgu modulāciju tiešajiem maksājumiem, kuri noteikti Regulā (EK) Nr. 1782/2003, ar ko izveido kopīgus tiešā atbalsta shēmu noteikumus saskaņā ar kopējo lauksaimniecības politiku un izveido dažas atbalsta shēmas lauksaimniekiem, un ar ko groza Regulu (EK) Nr. 1290/2005 (1), un jo īpaši tās 4. panta 1. punktu,
tā kā:
(1)
Regulas (EK) Nr. 378/2007 1. panta 1. punkta b) apakšpunktā ir paredzēts, ka dalībvalstis, kurām saskaņā ar 70. panta 4.a punktu Padomes 2005. gada 20. septembra Regulā (EK) Nr. 1698/2005 par atbalstu lauku attīstībai no Eiropas Lauksaimniecības fonda lauku attīstībai (ELFLA) (2) ir piešķirtas atkāpes no prasības līdzfinansēt Kopienas atbalstu, laika posmā no 2007. līdz 2012. gadam var piemērot samazinājumu, tā saukto “brīvprātīgo modulāciju”, visiem tiešajiem maksājumiem tādā nozīmē, kā to paredz 2. panta d) punkts Padomes Regulā (EK) Nr. 1782/2003 (3), ar ko izveido kopīgus tiešā atbalsta shēmu noteikumus saskaņā ar kopējo lauksaimniecības politiku un izveido dažas atbalsta shēmas lauksaimniekiem.
(2)
Regulas (EK) Nr. 378/2007 2. pantā ir noteikts, ka dalībvalstis divu mēnešu laikā pēc minētās regulas stāšanās spēkā pieņem lēmumu par brīvprātīgās modulācijas gada likmi, ko piemēro laikposmā no 2007. gada līdz 2012. gadam, un paziņo to Komisijai reizē ar šādas modulācijas piemērošanas ietekmes novērtējumu.
(3)
Brīvprātīgās modulācijas piemērošanas rezultātā iegūtās neto summas ir jānosaka, pamatojoties uz aprēķinu gadījumā, ja valstī ir noteikta viena brīvprātīgās modulācijas likme, vai - ja dalībvalstis piemēro reģionu līmenī diferencētas likmes - pamatojoties uz summām, kuras dalībvalstis paziņo atbilstoši Regulas (EK) Nr. 378/2007 3. panta 2. punktam.
(4)
Portugāle Komisijai paziņoja, ka 2009.-2012. kalendārajā gadā brīvprātīgajai modulācijai valstī būs noteikta vienota likme, proti, 10 %.
(5)
Portugāle ir arī nosūtījusi izvērtējumu par to, kādas varētu būt šīs modulācijas piemērošanas sekas.
(6)
Komisijas Regula (EK) Nr. 333/2008 (4) noteica maksimālo apjomu papildu atbalstam, kas paredzēts Portugālei saistībā ar brīvprātīgo modulāciju, kura ieviesta ar Regulu (EK) Nr. 378/2007.
(7)
Tāpēc ir jānosaka brīvprātīgās modulācijas piemērošanas rezultātā iegūtās neto summas Portugālē,
IR PIEŅĒMUSI ŠO LĒMUMU.
1. pants
Brīvprātīgās modulācijas piemērošanas rezultātā iegūtās neto summas Portugālē 2009.-2012. kalendārajam gadam ir šādas:
Gads
2009
2010
2011
2012
Miljoni EUR
41,6
40,8
40,8
40,8
2. pants
Šis lēmums stājas spēkā ar 2010. budžeta gadu.
3. pants
Lēmums ir adresēts Portugāles Republikai.
Briselē, 2008. gada 3. oktobrī

Labels: 18
19
5
6